**דף עבודה: מחיית עמלק**

הציווי על מחיית עמלק מופיע בפעם הראשונה בתורה בספר דברים פרק כה פסוקים יז-יט:

**זָכוֹר אֵת אֲשֶׁר עָשָׂה לְךָ עֲמָלֵק בַּדֶּרֶךְ בְּצֵאתְכֶם מִמִּצְרָיִם, אֲשֶׁר קָרְךָ בַּדֶּרֶךְ וַיְזַנֵּב בְּךָ כָּל הַנֶּחֱשָׁלִים אַחַרֶיךָ וְאַתָּה עָיֵף וְיָגֵעַ וְלֹא יָרֵא אֱלֹהִים. וְהָיָה בְּהָנִיחַ ה' אֱלֹהֶיךָ לְךָ מִכָּל אֹיְבֶיךָ מִסָּבִיב בָּאָרֶץ אֲשֶׁר ה' אֱלֹהֶיךָ נֹתֵן לְךָ נַחֲלָה לְרִשְׁתָּהּ, תִּמְחֶה אֶת זֵכֶר עֲמָלֵק מִתַּחַת הַשָּׁמָיִם לֹא תִּשְׁכָּח.**

1. מתי פגשו עם ישראל את עמלק בפעם הראשונה?
2. מה פירוש המילים "וַיְזַנֵּב בְּךָ כָּל הַנֶּחֱשָׁלִים אַחַרֶיךָ"? היעזרו בביאורי המילים כאן למטה.
3. באיזה מצב היה עם ישראל באותו זמן?
4. מה אנו לומדים מכך על אופיו של עמלק?
5. מה הציווי המופיע כאן לגבי עמלק?
6. מתי מצווים עם ישראל לעשות אותו?
7. בעקבות פסוק זה, מדוע ניתן הציווי דווקא בנקודה זו אצלנו, בשמואל פרק טו?

**ביאורי מילים**

[לְזַנֵּב - זִנֵּב, שם פועל](https://milog.co.il/%D7%96%D7%A0%D7%91/e_1481/%D7%9E%D7%99%D7%9C%D7%95%D7%9F-%D7%A2%D7%91%D7%A8%D7%99-%D7%A2%D7%91%D7%A8%D7%99) - תקף מאחור בך את כל החלשים (שטיינזלץ)

[נֶחְשָׁלוּת - נקבה](https://milog.co.il/%D7%A0%D7%97%D7%A9%D7%9C%D7%95%D7%AA/e_31298/%D7%9E%D7%99%D7%9C%D7%95%D7%9F-%D7%A2%D7%91%D7%A8%D7%99-%D7%A2%D7%91%D7%A8%D7%99), נחשלים - החלשים ההולכים לאט ובקושי (שטיינזלץ).

הרמב"ם בהלכות מלכים ו, ד, כותב כך:

**וְכֵן הוּא אוֹמֵר בַּעֲמָלֵק "תִּמְחֶה אֶת זֵכֶר עֲמָלֵק". וּמִנַּיִן שֶׁאֵינוֹ מְדַבֵּר אֶלָּא בְּאֵלּוּ שֶׁלֹּא הִשְׁלִימוּ (עם ישראל) שֶׁנֶּאֱמַר: "לֹא הָיְתָה עִיר אֲשֶׁר הִשְׁלִימָה אֶל בְּנֵי יִשְׂרָאֵל בִּלְתִּי הַחִוִּי ישְׁבֵי גִבְעוֹן אֶת הַכּל לָקְחוּ בַמִּלְחָמָה. כִּי מֵאֵת ה' הָיְתָה לְחַזֵּק אֶת לִבָּם לִקְרַאת הַמִּלְחָמָה אֶת יִשְׂרָאֵל לְמַעַן הַחֲרִימָם" (יהושע פרק יא פסוקים יט-כ). מִכְלַל שֶׁשָּׁלְחוּ לָהֶם לְשָׁלוֹם וְלֹא קִבְּלוּ:**

מדוע לפי הרמב"ם הייתה הצדקה להרוג את עמלק?